Source: http://gku.sk/showdoc.do?docid=1081&forceBrowserDetector=blind
Timestamp: 2020-07-10 23:33:40+00:00

Document:
Poskytovanie informácií | GKÚ
Úvod O ústave Poskytovanie informácií
Poskytovanie informácií verejnosti
Podľa zákona Národnej rady Slovenskej republiky č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), v znení neskorších predpisov (ďalej len „zákon“):
1. Miesto, čas a spôsob získania informácií
V sídle Geodetického a kartografického ústavu Bratislava, Chlumeckého č. 4, 827 45 Bratislava. Fax: 02/43427511, e-mail: .
Žiadosť o poskytnutie informácie sa zaeviduje v podateľni. Osobné podanie žiadosti o informácie je možné každý pracovný deň od 8.00 do 13.00 hod. Tu je možné podávať aj návrhy, podnety, sťažnosti ako aj iné podania.
2. Postup pri sprístupnení informácie
a) Žiadosť v predpísanej forme ústav zaeviduje v podateľni v Evidencii žiadosti podľa § 20 zákona.
b) Ak žiadosť nemá predpísané náležitosti, ústav písomne vyzve žiadateľa, aby v lehote nie kratšej ako 7 dní neúplnú žiadosť doplnil. Poučí žiadateľa aj o tom, ako treba žiadosť doplniť. Ak napriek výzve žiadateľ žiadosť nedoplní a informáciu pre tento nedostatok nemožno sprístupniť, žiadosť bude odložená.
c) Na žiadosť ústav písomne potvrdí podanie žiadosti a oznámi predpokladanú výšku úhrady za sprístupnenie informácie.
d) Pri žiadosti o informácie, ktoré nemá ústav k dispozícii koná sa podľa § 15 zákona.
e) Ústav sprístupní požadované informácie spôsobom určeným žiadateľom. Ak to nie je možné dohodne iný spôsob sprístupnenia informácie. Žiadosť o sprístupnenie informácie vybaví bez zbytočného odkladu do 10 dní odo dňa podania žiadosti. Zo závažných dôvodov uvedených v § 17 ods. 2) zákona, môže byť táto lehota predĺžená najviac o 10 dní, pričom ústav koná podľa § 17 ods. 3) zákona.
f) V prípade, že informácia, ktorá je požadovaná je verejne prístupná, vybavenie (sprístupnenie) sa vykoná odkazom na príslušný verejný zdroj. Ústav tak nekoná v prípade uvedenom v § 7 ods. 2) zákona.
g) V prípade, že informácia nebude sprístupnená, vydá ústav o odmietnutí informácie písomné rozhodnutie, ktoré doručí žiadateľovi. Proti rozhodnutiu je možné podať opravný prostriedok (informácia v bode 3.).
3. Miesto, lehota a spôsob podania opravného prostriedku
Opravné prostriedky proti rozhodnutiu o nesposkytnutí informácií sa podávajú do sídla Geodetického a kartografického ústave v Bratislave, Mgr. Zuzane Longauerovej, Chlumeckého č.4, 827 45 Bratislava, písomnou formou, osobným doručením, faxom alebo elektronickou poštou do 15 dní od doručenia rozhodnutia o odmietnutí požadovanej informácie alebo márneho uplynutia lehoty na rozhodnutie o žiadosti podľa § 17 zákona. O odvolaní proti rozhodnutiu o odmietnutí požadovanej informácie rozhoduje Úrad geodézie, kartografie a katastra Slovenskej republiky.
4. Stanovenie úhrad nákladov za sprístupnenie informácií
1. Platné predpisy:
1.1 Zákon Národnej rady Slovenskej republiky č. 211/2000 Z. z. o slobodnom prístupe k informáciam a o zmene a doplnení niektorých zákonov (zákon o slobode informácií), v znení nekorších predpisov
1.2 Vyhláška Ministerstva financií Slovenskej republiky č.481/2000 Z. z. o podrobnostiach úhrady nákladov za sprístupnenie informácií
2. Výška úhrad
(nosné médium) Merná jednotka
(MJ) Úhrada za MJ
v EUR Poznámka
Ústnou formou alebo telefonicky bez úhrady
Elektronickou poštou bez úhrady
Na médiu – papier formát A4 - jednostr. 0,08
- dvojstr. 0,13
formát A3 – jednostr. 0,17
- dvojstr. 0,27
Na médiu – DVD 1 kus 0,50
Na médiu – kompaktný disk (CD) 1 kus 0,40
Obaly na odoslanie informácie poštou obálka A6 0,03 V prípade použitia iných obalov, bude cena stanovená individuálne
obálka A5 0,05
obálka A4 0,10
obálka na CD a DVD 0,10
Poštovné s doručením do vlastných rúk do 50 g 1,20 Pri zaslaní balíkom sa použije cena konkrétnej zásielky
do 500g 1,40
do 1000g 1,80
Poznámka : Údaje z Informačného systému geodézie, kartografie a katastra sa poskytujú v zmysle zákona Národnej rady Slovenskej republiky č. 215/1995 Z. z. o geodézii a kartografii v znení neskorších predpisov a zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov. Poskytovanie týchto údajov sa spoplatňuje v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov.
3. Forma vykonania úhrad
3.1 Osobne do pokladne – pri osobnom prevzatí informácie
3.2 Poštovou poukážkou alebo prevodom z účtu – úhradu je nutné vykonať pred odovzdaním informácie
A. PRÁVNE PREDPISY NA ÚSEKU GEODÉZIE, KARTOGRAFIE A KATASTRA
1. Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov
2. Zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov
3. Zákon Národnej rady Slovenskej republiky č. 216/1995 Z. z. o Komore geodetov a kartografov
4. Vyhláška Úradu geodézie, kartografie a katastra Slovenskej republiky č. 461/2009 Z. z., ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov
5. Vyhláška Úradu geodézie, kartografie a katastra Slovenskej republiky č. 300/2009 Z. z., ktorou sa vykonáva zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov
B. SÚVISIACE PREDPISY
6. Zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov
7. Zákon Národnej rady Slovenskej republiky č. 181/1995 Z. z. o pozemkových spoločenstvách v znení neskorších predpisov
8. Vyhláška Úradu geodézie, kartografie a katastra Slovenskej republiky č. 157/1996 Z. z., ktorou sa vykonáva zákon Národnej rady Slovenskej republiky o niektorých opatreniach na usporiadanie vlastníctva k pozemkom
9. Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov
10. Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
11. Zákon č. 71/1967 Zb. o správnom konaní (správny poriadok) v znení neskorších predpisov
12. Zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov
13. Zákon Národnej rady Slovenskej republiky č. 18/1996 Z. z. o cenách v znení neskorších predpisov
14. Zákon Národnej rady Slovenskej republiky č. 64/1997 Z. z. o užívaní pozemkov v zriadených záhradkárskych osadách a o vyporiadaní vlastníctva k nim v znení neskorších predpisov
15. Zákon Národnej rady Slovenskej republiky č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov
16. Zákon Národnej rady Slovenskej republiky č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov
Zverejnenie a označenie zodpovednej osoby podľa zákona č. 307/2014 Z. z.
Zodpovedná osoba podľa zákona č. 307/2014 Z. z. § 11 ods. 5 je vedúca organizačno-právneho odboru
JUDr. Mgr. Emília Husár Semancová.
Adresa: Geodetický a kartografický ústav Bratislava, Chlumeckého 4, 827 45 Bratislava.
Informácie podľa §41 zákona o verejnom obstarávaní.
Informácia podľa §41 ods. 1 zákona o verejnom obstarávaní.
Kritériá podľa §41 ods. 1 zákona o verejnom obstarávaní.
Ostatné podľa §41 ods. 1 zákona o verejnom obstarávaní.
Informácie podľa §136 zákona o verejnom obstarávaní.
Informácia o výsledku vyhodnotenia ponúk zverejnená v zmysle § 44 ods. 2 zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov.
Výzva na rokovanie
Odôvodnenie použitia priameho rokovacieho konania
Zápisnica z priameho rokovacieho konania
Zmluva o dodaní dát
Oznámenie o uzavretí zmluvy

References: § 20
 § 15
 § 17
 § 17
 § 7
 § 17
 § 11
 §41
 §41
 §41
 §41
 §136
 § 44